BDMS โบรกชี้กำไร Q1 โตทะลักเกิน 100% แตะ 2.7 พันลบ. ชูหุ้น Defensive แนะซื้อเป้า 29 บ.
BDMS โบรกชี้กำไรไตรมาส 1 โตทะลักเกิน 100% แตะ 2.7 พันลบ. เชียร์ซื้อชูหุ้น Defensive เป้า 29 บาท
BDMS โบรกชี้กำไรไตรมาส 1 โตทะลักเกิน 100% แตะ 2.7 พันลบ. เชียร์ซื้อชูหุ้น Defensive เป้า 29 บาท
27 มี.ค. 2565

บล.โนมูระ พัฒนสิน ระบุในบทวิเคราะห์วันนี้ (21 มี.ค.2565) ว่า บริษัท กรุงเทพดุสิตเวชการ จำกัด (มหาชน) หรือ BDMS ราคาเป้าหมาย 29 บาท แนะนำลงทุนธีม Defensive play คาดปี 2565 กำไรปกติโต 15% เทียบช่วงเดียวกันของปีก่อน เติบโตดีขึ้นตามรายได้จากการใช้บริการของลูกค้าทั่วไปเพิ่มขึ้นทั้งชาวไทยและต่างชาติ รวมถึง มี Upside จากการให้บริการโควิด และคาดกำไรไตรมาส 1/2565 ที่ 2.7 พันลบ. (โต 102% เทียบช่วงเดียวกันของปีก่อน,โต 2% เทียบไตรมาสก่อนหน้า) โดยมีโมเมนตัมดีทั้ง บริการโควิด อัตราครองเตียงสูง และ Non-covid ลูกค้าต่างชาติทยอยกลับมา
ด้าน Valuation: ซื้อขาย PER 22F 45 เท่า ต่ำกว่ากลุ่มฯ โดยมี Upside risk จากรายได้มีโมเมนตัมดี ทั้งกลุ่มโควิด และกลุ่มต่างชาติโดยเฉพาะกลุ่ม Middle East ที่จะมีรายได้มากขึ้นจาก Wealth Effect จากราคาน้ำมันที่ปรับตัวเพิ่มขึ้น และภาพระยะกลางยาว มีจุดแข็งจาก การเป็น รพ.ที่ครอบคลุมทั้งต้นน้ำ-ปลายน้ำ
อีกทั้งรับประโยชน์จากโครงสร้างประชากรที่ผู้สูงอายุเพิ่มมากขึ้น และเริ่มโครงการการพัฒนาระบบ Digital Health Ecosystem เพื่อตอบโจทย์พฤติกรรมผู้บริโภค หนุนการเติบโตระยะยาว